ms en id id en en en en en ar en en nl ms ms az id ms ms id id id id id ms id id id nds tr en id en en en en nl hbs_lat id id ms id id id id id id id en id id ms id ms tl tl en tr id en de ms id id id id ms ms de id tr pl en sl en en en en en en id de en en en ar ast en ms
Permintaan sederhana ahli USNO - abdnaddin
Ingin Berkisah Dengan Cara Sendiri
Home Unlabelled Permintaan sederhana ahli USNO
✔ abd naddin Diterbitkan 12:59 PTG
Ketika Datuk Seri Dr.Mahathir datang ke Sabah, satu hari dalam bulan Februari 1990, ramai orang USNO yang ingin menyambutnya. Waktu itu, Kerajaan PBS yang memerintah, dan orang-orang USNO merasakan diri mereka tertekan. Jadi apabila Dr.Mahathir, waktu itu Perdana Menteri, mahu datang ke Kota Kinabalu, ramailah orang kampung dari seluruh pelusuk Sabah yang mahu berhimpun di ibu negeri untuk mengalu-alukan beliau.
"Adik tahu apa permintaan USNO kepada pihak polis waktu itu" tanya Ridi Alawangsa kepada saya.
USNO minta satu saja. Permintaan yang sangat kecil.USNO tidak minta banyak, kata Ridi yang waktu itu Ahli Majlis Tertinggi USNO.
"USNO hanya minta Polis tidak keluarkan saman trafik," katanya. Kalau polis keluarkan saman trafik waktu itu, maka ramailah penyokong USNO dari luar bandar yang hadir menyambut PM akan kena saman kerana kebanyakan kereta mereka tidak ada `road tax', " katanya.
Bayangkan betapa susahnya penyokong-penyokong dan pejuang USNO ketika itu. Bayar cukai jalan pun tak ada duit.
Tapi pejuang-pejuang itu, bila kita sudah memerintah, ramai yang dilupakan atau terlupakan.
Bayangkan orang-orang yang berjuang dahulu, orang sekarang tengok pun tidak! Apatah lagi untuk memberi sesuatu untuk menghargai jasa mereka.
Saya percaya perjuangan mereka dahulu ikhlas. Sangat ikhlas sehingga sanggup disaman semata-mata untuk datang ke KK bagi menjayakan satu perjuangan.
Saya sengaja menulis satu kisah, hanya satu kisah sederhana mengenai masa lalu itu, sewaktu jiwa kita ghairah menggelora dan semangat menggebu-gebu.
Mungkin jarang orang yang ingat sekarang ini.
Artikel Berkaitan Penulis Email
Berlangganan artikel terbaru dari blog ini langsung via email
1 comments so far
anri 27 Oktober 2009 8:44 PG
acapkali kita selalu mengingati pengalaman yang lama kelamaan akan menjadi sejarah.(tapi kita masih mudah lupa...)
acapkali kita terlupa melihat pada mata burung kerana kita lebih suka melihat di bawah temporong
soal rasa ingin berjuang untuk bangsa telah tiada
bersaing untuk menjadi no.1 sangat mudah tercipta
mungkin benar wadah mereka adalah bangsa
mungkin benar mereka pejuang merdeka yang iklas dan berjasa
bukankah mereka yang bersuara
bukankah mereka yang meminta
bukankah mereka yang beraja
lupa tanam padi huma
bergaya naik kereta proton saga
lupa gaya naik kuda
kita bersuara tanpa bunyi
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin